Miðstöð í lýðheilsuvísindum ( MLV ) er rannsóknarstofnun Háskóla Íslands á sviðum lýðheilsu og umsjónaraðili þverfræðilegs náms í lýðheilsuvísindum . Miðstöð í lýðheilsuvísindum , í samstarfi við öll svið Háskóla Íslands , stendur að þverfræðilegu námi í lýðheilsuvísindum . Stofnun námsins var liður í framkvæmd stefnu Háskólans um að nýta fjölbreytni í starfsemi skólans og alþjóðleg tengsl til þess að efla þverfræðilegt nám og rannsóknir . Kennarar námsins koma frá Miðstöð í lýðheilsuvísindum og fjölmörgum deildum HÍ , auk þess að koma frá innlendum og erlendum stofnunum sem eru í fararbroddi á sínum sviðum . Það gerir Háskólanum kleift að bjóða upp á einstakt nám og tækifæri til rannsókna . Miðstöð í lýðheilsuvísindum er einnig öflugt rannsóknarsetur . Þar eru stundaðar fjölbreyttar rannsóknir á heimsmælikvarða , í samstarfi við innlenda og erlenda fagaðila . Starfsfólk og kennarar námsins eru aðal - eða meðhöfundar fjölmargra greina ár hvert .